Diari Oficial de la Generalitat Valenciana


Sumari del DOGV 5467, del 09-03-2007 (2007/3028)

Informació pública del projecte de reparcel·lació forçosa i imposició de quotes d'urbanització de la unitat d'execució 66-UE-R de Castelló de la Plana, situada entre els carrers Llucena, avinguda Doctor Clará, Gran Via Tárrega Monteblanco i carrer Felip II.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5467

Data del DOGV
:   09-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3028


Data del document
:   07-02-2007

Organisme emissor
:   Agrupació d'Interés Urbanístic Felip II de Castelló de la Plana

Tipus de document
:   Informació Pública

L'Agrupació d'Interés Urbanístic Felip II de Castelló, en la seua condició d'agent urbanitzador designat per Acord del Ple de l'Ajuntament de Castelló de la Plana de data 5 de febrer del 2004, ha formulat projecte de reparcel·lació forçosa i imposició de quotes d'urbanització relatiu a l'àmbit de la unitat d'execució única 66-UE-R de Castelló de la Plana.  
En aplicació del que establix l'article 416 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, en relació amb l'article 177.1.a) de la Llei 16/2005, de 30 de desembre, de la Generalitat, Urbanística Valenciana (DOGV número 5.167, de 31 de desembre de 2005), se sotmet el referit projecte a informació pública per un termini d'un mes a comptar de la publicació d'este anunci en el Diari Oficial de la Comunitat Valenciana, durant el qual els interessats podran formular qualssevol al·legacions que els convinguen segons dret i que s'hauran de presentar davant del Registre General de l'Ajuntament de Castelló de la Plana.  
En el mateix termini d'un mes:  
a) Es podrà consultar el projecte protocol·litzat en la notaria A,F&S (notari Antonio Arias Giner), sítia en la plaça Cardona Vives, número 10, de Castelló de la Plana.  
b) Es podrà comparéixer en la dita notaria per a obtindre còpia de l'acta de protocol·lització del projecte o sol·licitar que se li exhibisca esta.  
c) Es podrà consultar la referida documentació, així com l'expedient administratiu, en l'Ajuntament de Castelló de la Plana (reg. entrada núm. 8.838, de data 7 de febrer del 2007) els dies hàbils en horari d'atenció al públic.  
De la mateixa manera, els propietaris podran realitzar aquelles actuacions a què es referix l'article 174.7 i 174.8 i la resta de procedents de l'esmentada Llei Urbanística Valenciana.  
Així mateix, expressament es fa constar que el present anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts així com a aquells amb direcció desconeguda o insuficient per a practicar la notificació o aquells que no consta que hagen rebut l'avís enviat."  
Castelló de la Plana, 7 de febrer de 2007.- El president de l'Agrupació d'Interés Urbanístic Felip II de Castelló: José Luis Monterde Antonio.